Diari Oficial de la Generalitat Valenciana


Sumari del DOGV 7302, del 24-06-2014 (2014/5502)

Notificació de la sentència dictada en el procediment de guarda i custòdia número 12/2013.
------------------------------------------------------------------------------------------

### Dades del document

Número de DOGV
:   7302

Data del DOGV
:   24-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5502


Organisme emissor
:   Jutjat de Violencia Sobre la Dona Número 1 de Dénia

Tipus de document
:   Edicte

Notificació de la sentència dictada en el procediment de guarda i custòdia número 12/2013. [2014/5502]  
Família, guarda, custòdia o aliments fill menor no matrimonial no consensuat 000012/2013-M-I.  
De: Mariana Claudia Bondrea.  
Procuradora: María José Soler Rojel.  
Contra: Félix Ionel Tache.  
En este procediment de guarda i custòdia contenciós número 12/2013-M-I, seguit a instàncies de Mariana Claudia Bondrea contra Félix Ionel Tache, s'ha dictat sentència la dispositiva de la qual, literalment, és com seguix:  
  
«Dispositiva  
Estime la demanda interposada per Mariana Claudia Bondrea, representada per la procuradora María José Soler Rojel i assistida de la lletrada Ana Belén Sarrión Aguado, contra Félix Ionel Tache, declarat en situació de rebel·lia processal i, en conseqüència, adopte les mesures definitives següents:  
1. S'atribuïx l'exercici de la pàtria potestat a ambdós progenitors, i s'establix la guarda i custòdia del menor a favor de la mare, Mariana Claudia Bondrea.  
2. El pare podrà visitar el menor els caps de setmana alterns, des de les 10.00 hores del dissabte fins a les 17.00 hores del diumenge. El menor serà arreplegat i reintegrat al domicili matern per persona diferent del progenitor per a complir l'orde d'allunyament.  
Quant a les vacacions, podrà estar en companyia del seu fill la mitat de les vacacions escolars de nadal, Setmana Santa i estiu de la manera següent:  
a) Les vacacions de nadal es dividixen en dos períodes, el primer comprén des de les 17.00 hores del primer dia de les vacacions escolars fins a les 17.00 hores del dia 30 de desembre, i el segon període comprén des de les 17.00 hores del dia 30 de desembre fins a les 17.00 hores de l'últim dia de les vacacions escolars. En els anys parells correspon al pare el primer període vacacional i en els anys imparells correspon a la mare.  
b) Les vacacions de Setmana Santa es dividixen en dos períodes, el primer comprén des de les 17.00 hores del Dijous Sant fins a les 17.00 hores del dilluns següent, i el segon des d'eixe dia i hora fins a les 17.00 hores del dilluns següent, festivitat de Sant Vicent. En els anys parells correspon al pare el primer període vacacional, i en els anys imparells correspon a la mare.  
c) Les vacacions d'estiu. En els anys parells, el menor passarà el mes de juliol amb el pare i el mes d'agost amb la mare. En els anys imparells el mes de juliol amb la mare i el mes d'agost amb el pare.  
El menor serà arreplegat i reintegrat en el domicili matern per persona diferent del progenitor per a complir l'orde d'allunyament.  
Cada progenitor haurà de comunicar a l'altre el domicili i el lloc on es trobarà el menor en els períodes vacacionals facilitant un telèfon a fi que es puga comunicar amb ell en qualsevol moment, respectant l'horari de descans del menor.  
3. S'establix una pensió d'aliments a càrrec del pare i a favor del fill menor per un import de cent huitanta euros mensuals (180 €/mes). Esta quantitat haurà d'ingressar-se per mesos anticipats i dins dels cinc primers dies de cada mes en el compte corrent que la mare designe, i s'incrementarà anualment des de la data de la sentència d'acord amb les variacions que experimente l'índex de preus al consum publicat per l'Institut Nacional d'Estadística o organisme públic que el substituïsca. Els gastos extraordinaris (com ara gastos mèdics, quirúrgics o farmacèutics que no estiguen coberts per la Seguretat Social o per assegurança privada, ortodòncia, ulleres, lentilles, pròtesi, ortopèdia, així com els gastos d'educació, material escolar, llibres, uniformes, classes particulars etcètera, i tots els que es reputen necessaris per a l'adequada formació del seu fill, seran satisfets per mitat entre ambdós progenitors.  
  
4. Es prohibix l'eixida del menor del territori nacional en companyia de son pare, excepte consentiment exprés d'ambdós progenitors o autorització judicial prèvia.  
No és procedent fer cap pronunciament en matèria de costes.  
Porteu una testimoniança d'esta resolució a les actuacions corresponents i notifiqueu-ho a les parts, fent-los saber que contra esta sentència es pot interposar un recurs d'apel·lació que coneixerà l'Audiència Provincial d'Alacant en el termini de 20 dies des de la notificació.  
Esta és la meua sentència, que pronuncie, mane i firme».  
  
I atés que el demandat, Félix Ionel Tache, es troba en parador desconegut, expedisc este edicte a fi que li valga de notificació de forma deguda.  
  
Dénia, 13 de juny de 2014.- El secretari judicial: Javier Cremades López de Teruel.